User:MarkAHershberger/blog-RTL-Developers-wanted/he

תכנת מדיה־ויקי מריצה את אתרי הוויקי הגדולים והידועים ביותר בעולם. הודות לפופולריות ולשימושיות של ויקיפדיה ולתשוקה של הקהילה שסביבה, אינני יכול לחשוב על עוד תכנה שיש לה תמיכה טובה יותר בהתאמה לשפות שונות. מיזמים כגון translatewiki.net ונאראים הופיעו כדי לשפר את התמיכה הזאת עוד יותר. זוהי הטענה הטובה ביותר בעד תכנה חופשית: תנו לאנשים בעלות על תכנה והם ידאגו לכך שהיא תעבוד טוב יותר. כתוצאה מזה, לכולנו יש תכנה טובה יותר.

למרות התמיכה הזאת, למדיה־ויקי ולוויקיפדיה יש חוסרים במספר תחומים חשובים. אחד מהתחומים האלה הוא שפות שנכתבות right-to-left מימין לשמאל (RTL – right-to-left) ולא משמאל לימין (LTR – left-to-right). אנחנו משתדלים לתקן את הבעיות האלו, אבל כמעט כל המפתחים שלנו עובדים בשפות שנכתבות משמאל לימין, אז איננו שמים לב לבעיות כאלו באותה מהירות. הבעיות לא מסתכלות בפנינו מדי יום וכתוצאה מזה למשתמשים של שפות שנכתבות מימין לשמאל, כגון ערבית, פרסית ועברית אין תמיכה הולמת.

בכל אחת מהשפות האלו יש ויקי עם יותר מ־100,000 ערכים. אני בטוח שלפחות כמה מהאנשים שתרמו לאתרי הוויקי האלה יש גם כישורים לתיקון כמה מהבאגים בכתיבה מימין לשמאל שאולי הציקו להם.

אני חושב שאולי מפתחים דוברי שפות שנכתבות מימין לשמאל לא מתַקשרים מספיק עם מפתחים דוברי שפות שנכתבות משמאל לימין. ובכן, אם אתם מפתחים דוברי שפה שנכתבת מימין לשמאל, הרשו לי לומר לכם בבירור: אנחנו רוצים אתכם! יש לכם משהו שלמפתחי מדיה־ויקי הנוכחיים אין – משהו שאנחנו זקוקים לו נואשות. מִצאו באג, שִׁלחו תיקון, ואולי הקוד שלכם ירוץ בוויקיפדיה!

הנה כמה באגים שאפשר להתחיל מהם:
 * Titles of articles with LTR titles in RTL wikis may be displayed incorrectly in categories and special pages – כותרות של דפים שנכתבות משמאל לימין מוצגות באופן משובש באתרי ויקי שנכתבים מימין לשמאל בדפי קטגוריה ובדפים מיוחדים
 * Misaligned text on file pages (RTL wikis only)‎ – טקסט לא מיושר לכיוון הנכון בדפי קבצים (באתרים ויקי שנכתבים מימין לשמאל)
 * The directionality (RTL/LTR) of definitions must match the directionality of the language in which they're written – הכיווניות של ההגדרות צריכה להיות תואמת לכיווניות של השפה שבה הן כתובות
 * ראו גם: מעקב אחרי כל באגים בנושא כתיבה מימין לשמאל

ולבסוף, יש תכונה חשובה שחסרה למדיה־ויקי ושמתומצתת בבאג 6100: Allow different directionality (rtl/ltr) for user interface and wiki content – לאפשר קביעת כיווניות שונה לתוכן ולאתר. אני מקווה למצוא את המשאבים לתיקון הבעיה המסוימת הזאת בקרוב.